text: [{"text_idx": "#000003", "text": "Muslimoonni naannoo Amaaraatti sababa amantaa isaaniif qe\u2019ee fi qabeenya irraa buqqifaman hanga ammaatti furmaata hin arganne"}, {"text_idx": "#000004", "text": "Naannoo Amaaraa godina Gondar aanaa Salaree ganda qotee bulaa Wefxeegee jedhamu irraa abbootiin warraa 40 tahan sababa amantaa isaaniif buqqifamanii yeroo ammaa magaalaa Ambaa Giyoorgiisitti kan argaman yoo tahu, Muslimoota kanneen jidduu manguddoota, daa\u2019immanii fi dubartootaatu jira. Ji\u2019a afur dura akka buqqifamaniin qaama mootummaa dhimmi ilaallatutti iyyatanis haala wayyaarra gahuu hin dandeenye. Haalli jiru itti ulfaatee yeroo ammaa rakkoo hamtuu keessa jiraachuus dubbatan."}, {"text_idx": "#000005", "text": "Manguddoon rakkoo tanaaf saaxilame tokko, hordoftoota amantaa Kiristaanaatiin reebamuufi qabeenyi isaa hundi saamamuu hime. Eega qe\u2019eefi qabeenya irraa buqqifaman ji\u2019a 5 gahanis furmaata tokkollee kan hin argatin tahuu ibse."}, {"text_idx": "#000006", "text": "Dubartiin biroo takka immoo, osoo ulfa qabduu reebicha irratti raawwatameen ilmoon irraa du\u2019uu himte."}, {"text_idx": "#000007", "text": "Dararaan Muslimoota naannichaa irra gahaa jirtu ittuu hammaachaa jirti. Qaamni dhimmi ilaallatu dhimmicha hordofee furmaata kaayuu dhabuun ammoo hawaasa Muslimaa dallansiifte."}, {"text_idx": "#000011", "text": "Gamtaan Munshidoota Sikkoo fi Mandoo Hundeeffame"}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]